CELEX: 32019D0129(02)
Language: bg
Date: 2019-01-23 00:00:00
Title: Решение за изпълнение на Комисията от 23 януари 2019 година за публикуване в Официален вестник на Европейския съюз на заявлението за регистрация на наименование, посочено в член 49 от Регламент (ЕС) № 1151/2012 на Европейския парламент и на Съвета — „Jambon du Kintoa“ (ЗНП)

29.1.2019   
               
               
                  BG
               
               
                  Официален вестник на Европейския съюз
               
               
                  C 36/19
               
            
         РЕШЕНИЕ ЗА ИЗПЪЛНЕНИЕ НА КОМИСИЯТА
         от 23 януари 2019 година
         за публикуване в Официален вестник на Европейския съюз на заявлението за регистрация на наименование, посочено в член 49 от Регламент (ЕС) № 1151/2012 на Европейския парламент и на Съвета
         „Jambon du Kintoa“ (ЗНП)
         (2019/C 36/07)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 50, параграф 2, буква а) от него,
         като има предвид, че:
         
                     (1)
                  
                  
                     Франция изпрати до Комисията заявление за защита на наименованието „Jambon du Kintoa“ в съответствие с член 49, параграф 4 от Регламент (ЕС) № 1151/2012.
                  
               
                     (2)
                  
                  
                     В съответствие с член 50 от Регламент (ЕС) № 1151/2012 Комисията разгледа заявлението и стигна до заключението, че то отговаря на условията, предвидени в посочения регламент.
                  
               
                     (3)
                  
                  
                     С цел да се даде възможност за подаване на уведомления за възражениe в съответствие с член 51 от Регламент (ЕС) № 1151/2012, единният документ и препратката към публикацията на продуктовата спецификация за наименованието „Jambon du Kintoa“, посочени в член 50, параграф 2, буква а) от същия регламент, следва да се публикуват в Официален вестник на Европейския съюз,
                     
                  
               ПРИЕ НАСТОЯЩОТО РЕШЕНИЕ:
         
            Член единствен
            Единният документ и препратката към публикацията на продуктовата спецификация за наименованието „Jambon du Kintoa“ (ЗНП), посочени в член 50, параграф 2, буква а) от Регламент (ЕС) № 1151/2012, се съдържат в приложението към настоящото решение.
            В съответствие с член 51 от Регламент (ЕС) № 1151/2012 публикуването на настоящото решение предоставя право на възражение срещу регистрацията на наименованието, посочено в първата алинея от настоящия член, в срок от три месеца от датата на публикуване на настоящото решение в Официален вестник на Европейския съюз.
            
         
         
            Съставено в Брюксел на 23 януари 2019 година.
            
               
                  За Комисията
               
               Phil HOGAN
               
                  Член на Комисията
               
            
         
         
            (1)  ОВ L 343, 14.12.2012 г., стр. 1.
      
      
         
            ПРИЛОЖЕНИЕ
            ЕДИНЕН ДОКУМЕНТ
            
               „JAMBON DU KINTOA“
            
            
               ЕС №: PDO-FR-02166 – 31.8.2016
            
            
               ЗНП ( X ) ЗГУ ( )
            
            1.   Наименование
            
            „Jambon du Kintoa“
            2.   Държава членка или трета държава
            
            Франция
            3.   Описание на селскостопанския продукт или храната
            
            3.1.   Вид продукт
            
            Клас 1.2. Месни продукти (варени, осолени, пушени и др.)
            3.2.   Описание на продукта, за който се отнася наименованието в точка 1
            
            „Jambon du Kintoa“ е сушена шунка, произведена чрез дълъг процес, траещ най-малко 16 месеца, от които най-малко 10 месеца зреене в естествени условия.
            Шунката може да се предлага на пазара цяла, обезкостена — цяла или на четвъртинки, или нарязана.
            Предлагана на пазара цяла, заедно с костта и копитото, шунката „Jambon du Kintoa“ има овална форма, като разстоянието от главата на бедрената кост до върха на бута трябва да бъде по-голямо от 10 cm. Шунката се представя със специфична маркировка „Kintoa“, поставена върху главата на бедрената кост. Преди да се опакова, шунката се натрива със стрити на прах пиперки със ЗНП „Piment d’Espelette“.
            „Jambon du Kintoa“ има следните характеристики: съдържание на сол (NaCl) в мускула Semimembranosus, по-малко или равно на 7 %, максимална влажност 60 %, съдържание на междумускулни мазнини в мускула Semimembranosus, по-голямо или равно на 4 %, наситен червен цвят на месото, бял до розовеещ цвят на сланината, мраморен ефект, мазна и топяща се в устата консистенция на сланината, интензивност и голяма комплексност на ароматите (масло, подлес, консервирано в мазнина месо, сухи плодове, включително лешници, плодов конфитюр), наситен и траен вкус.
            3.3.   Фуражи (само за продукти от животински произход) и суровини (само за преработени продукти)
            
            „Jambon du Kintoa“ се произвежда от отглеждани за месо прасета от породата „Pie noir du pays Basque“, които се колят на възраст между 12 и 24 месеца. Теглото на студения кланичен труп е най-малко 100 kg; дебелината на гръбната сланина без кожата, между 4-тия и 5-ия гръбначен прешлен, е по-голяма или равна на 25 mm.
            Суровината е пресен бут от кланичен труп, класифициран като кланичен труп с наименование за произход „Kintoa“, неподложен на замразяване или дълбоко замразяване, без дефекти като петехия, счупвания, абсцеси, хематоми или разкъсана кожа, оформен чрез удължен разрез (иберийски разрез), заедно с копитото, и с тегло най-малко 10 kg.
            Осоляването се извършва на сухо, като се използва сол със ЗГУ „Sel de Salies-de-Béarn“. Преди да се опакова, сухата шунка се натрива от вътрешната страна със стрити на прах пиперки със ЗНП „Piment d’Espelette“/„Piment d’Espelette - Ezpeletako Biperra“.
            През целия живот на прасетата в храненето им са разрешени единствено растения, странични продукти и допълващи фуражи, които нямат генетично модифициран произход. Забранено е засаждането на генетично модифицирани култури на цялата територия на стопанствата, отглеждащи животни, предназначени за производството на „Jambon du Kintoa“.
            По време на кърменето до осемседмична възраст общото количество фураж, давано на всяко прасенце, никога не надвишава бруто 5 kg. Не се разрешават преработени животински протеини.
            След отбиването са разрешени единствено следните суровини с растителен произход:
            
                        —
                     
                     
                        зърна на пшеница, царевица, ечемик, ръж, тритикале, сорго, овес; и производни на тях продукти,
                     
                  
                        —
                     
                     
                        зърна на грах, бакла, лупина, фий, лен; и производни на тях продукти,
                     
                  
                        —
                     
                     
                        зърна на соя, слънчоглед, рапица; кюспета и масла от тях,
                     
                  
                        —
                     
                     
                        меласа от захарна тръстика и захарно цвекло,
                     
                  
                        —
                     
                     
                        люцерна, пулп на захарно цвекло.
                     
                  Даването на суроватка е разрешено, с изключение на двата месеца преди клането на прасетата. Суроватката е с произход от географския район.
            Фуражът за стадото произхожда основно от определения географски район. Някои фуражи могат да не произхождат от географския район поради твърде хълмистия му релеф, който не е особено подходящ за интензивно земеделие и за определени посеви.
            При прогнозна обща консумация 848 kg сухо вещество на прасе от раждането до клането, делът на фуражите с произход от географския район може да се определи приблизително на минимум 69,5 %.
            В периода след отбиването до достигане на тримесечна възраст храната съдържа минимум 20 % (в сухо вещество) зърнени култури с произход от географския район; общото количество фуражи, давани на прасенце, не надвишава бруто 60 kg.
            При прасетата след навършване на тримесечна възраст: храната се състои от минимум 70 % (в сухо вещество) суровини с произход от географския район; формулата на храната съдържа минимум 60 % (в сухо вещество) зърнени култури и техни производни продукти. Максималното дневно количество фуражи на прасе е бруто 3,2 kg за възраст между три и осем месеца и бруто 2,7 kg за възраст над осем месеца.
            3.4.   Специфични етапи на производството, които трябва да бъдат осъществени в определения географски район
            
            Всички етапи на производството на „Jambon du Kintoa“ — от раждането на прасетата до зреенето — се осъществяват в географския район.
            3.5.   Специфични правила за рязане, настъргване, опаковане и др. на продукта, за който се отнася регистрираното наименование
            
            —
            3.6.   Специфични правила за етикетиране на продукта, за който се отнася регистрираното наименование
            
            В допълнение към предвиденото в нормативната уредба относно съдържанието на етикетите за колбасарските продукти, етикетите съдържат и следните данни:
            
                        —
                     
                     
                        датата на осоляване,
                     
                  
                        —
                     
                     
                        изписване на наименованието за произход „Jambon du Kintoa“ с големина на шрифта поне толкова, колкото на най-едрия текст, присъстващ на етикета,
                     
                  
                        —
                     
                     
                        цветното лого „Kintoa“, предоставено от групата притежател, което се състои от думата „Kintoa“, над която е короната на кралете на Навара и изображение на главата на прасе от баската порода,
                     
                  
                        —
                     
                     
                        върху всяка шунка, предлагана на пазара цяла— номерът, представляващ нейната индивидуална идентификация.
                     
                  4.   Кратко определение на географския район
            
            Географският район се състои от следните кантони, общини или части от общини:
            
                        —
                     
                     
                        Изцяло включени общини:
                        Департамент Landes: Hastingues, Oeyregave, Sorde-L’Abbaye
                        Департамент Pyrénées-Atlantiques:
                        Abitain, Ance, Andrein, Anglet, Angous, Aramits, Araujuzon, Araux, Aren, Arette, Athos-Aspis, Audaux, Auterrive, Autevielle-Saint-Martin-Bideren, Barraute-Camu, Bastanès, Biarritz, Bugnein, Burgaronne, Carresse-Cassaber, Castagnède, Castetbon, Castetnau-Camblong, Charre, Dognen, Escos, Espiute, Esquiule, Féas, Géronce, Gestas, Geüs-d’Oloron, Guinarthe-Parenties, Gurs, Issor, Jasses, Lanne-en-Barétous, L’Hôpital-d’Orion, Laàs, Labastide-Villefranche, Lay-Lamidou, Léren, Lourdios-Ichère, Méritein, Montfort, Moumour, Nabas, Narp, Navarrenx, Oraàs, Orin, Orion, Orriule, Ossenx, Poey-d’Oloron, Préchacq-Josbaig, Préchacq-Navarrenx, Rivehaute, Saint-Dos, Saint-Gladie-Arrive-Munein, Saint-Goin, Saint-Pé-de-Léren, Salies-de-Béarn, Sarrance, Saucède, Sauveterre-de-Béarn, Sus, Susmiou, Tabaille-Usquain, Verdets, Viellenave-de-Navarrenx.
                        Общините в кантоните: Baïgura et Mondarrain; Hendaye-Côte Basque-Sud; Montagne Basque (с изключение на Alçay-Alçabéhéty-Sunharette, Haux, Lacarry-Arhan-Charritte-de-Haut, Larrau, Mendive и Sainte-Engrâce, включени отчасти); Nive-Adour; Pays de Bidache, Amikuze et Ostibarre; Saint-Jean-de-Luz.
                     
                  
                        —
                     
                     
                        Частично включени общини:
                        Департамент Landes: Cauneille, Peyrehorade.
                        Департамент Pyrénées-Atlantiques: Arette, Bayonne, Lanne-en-Barétous, Oloron-Sainte-Marie.
                     
                  5.   Връзка с географския район
            
            Географският район се простира изцяло върху френската част на Страната на баските и няколко околни погранични кантона и/или общини на изток и север. Този регион отговаря на западното подножие на Пиренеите, които граничат с него на юг. Атлантическият океан го огражда от запад.
            Океанският му климат се характеризира с повишено количество валежи (1 200 до 2 000 mm годишно), добре разпределени през цялата година, без сух период, както и с меки температури, дори и през зимата. Южният вятър тип „фьон“ носи непрекъснато силни горещини и сух въздух целогодишно, но особено през есента и пролетта, и се редува с по-влажни и хладни периоди, свързани с преминаването на океанските явления.
            Преобладаващият пейзаж се състои от обработваеми зони и ливади в ниската част на депресиите и във всички ниски части в близост до населени места, разположени в съседство ливади, местности и гори по склоновете, естествени местности и поляни по върховете и гребените на планините.
            Произходът на термина „Kintoa“ е свързан с данъка върху угояване на прасетата с жълъди, наричан с общото название „quinta“ (една пета част), който е бил събиран от кралете на Навара поне от XIII век насам и е бил налаган за прасетата, които са водени на лятна паша в кралските планини на Навара. Кралете облагали с този данък по едно на пет прасета, откъдето произтича и наименованието на данъка.
            Шунката „Jambon du Kintoa“ произхожда от породата „Pie-noir du pays Basque“ (прасе на черни и бели петна от Страната на баските) от средиземноморския вид, наричан още „иберийска свиня“. Тази порода има по-бавен растеж. Издръжливостта ѝ е забележителна — животното може да понася значителни климатични и хранителни колебания и бързо да натрупва мастни резерви, когато храната е в изобилие.
            Прасетата прекарват най-малко последните си седем месеца на определен пасищен терен. Именно там те натрупват сланината и междумускулната мас. Храната, която намират там, е разнообразна — тя съдържа най-вече трева и тревисти растения, а по-нееднородно или непостоянно се срещат сухи плодове (жълъди, кестени…), насекоми, червеи, корени и други растения.
            Прасетата се колят в сравнително напреднала възраст (12 до 24 месеца в сравнение с пет до шест месеца при индустриално отглежданите свине за месо) в края на живот, белязан от значителна мускулна активност.
            Географският район включва, по-специално в Salies-de-Béarn, производството на сол, която традиционно се използва за осоляване на произвежданата в този район шунка. Географският район включва и производството на стрити на прах пиперки „Piment d’Espelette“/„Piment d’Espelette - Ezpeletako Biperra“, които традиционно се използват за покриване на вътрешната страна на бута, останала без мазното си покритие в края на процеса на зреене.
            Шунката преминава дълъг процес на производство, който трае най-малко шестнадесет месеца. След първоначалното им сушене бутовете се намазват с мазна смес, приготвена на базата на свинска мас. Периодът от седмицата на осоляване до седмицата на започване на зреенето е най-малко 6 месеца. Производството продължава с най-малко 10-месечно зреене в помещения, отворени към околната среда, чрез отвори, позволяващи циркулация на въздуха, разположени на различни страни на сградата и с определени минимални размери. По този начин температурата и влажността се променят едновременно с местния климат.
            При дегустация шунката има мазна и топяща се в устата консистенция, присъща на сланината, аромати на масло, подлес, консервирано в мазнина месо, сухи плодове (включително лешници) и плодов конфитюр. Вкусът ѝ е наситен и траен.
            Причинно-следствена връзка
            При мекия и влажен климат в географския район тревата по пасищните терени почти не спира да никне, като им позволява да осигуряват храна на прасетата през цялото им пребиваване на открито, в продължение на най-малко седем месеца. Тази храна се допълва евентуално с плодове под дърветата, характерни за баската природна среда (летен дъб, конски кестен, бук).
            Породата „Pie-noire du pays Basque“ (прасе на черни и бели петна от Страната на баските) е приспособена за живот по пасищните терени в този пейзаж благодарение на своята физика: тази порода прасета обича да се разхожда, издръжлива е и използва максимално добре растителността, налична по пасищните терени. Снабдяването с храна по пасищния терен варира естествено в зависимост от сезона, но в периода на угояване представлява около 50 % от дневния обем храна, поеман от прасето. Храната съдържа антиоксиданти и ароматни съставки, оказващи влияние върху органолептичните характеристики на шунката.
            Доказано е, че в мастните тъкани се натрупват веществата, съдържащи се в консумираните растения. Тези вещества влияят върху кинетиката на окисляване на мазнините, като забавят гранясването и позволяват по-дълго зреене на шунката, и по този начин оказват специфично въздействие върху разпределението на вкусовите и ароматните съставки. Този ефект ще бъде още по-осезаем при по-дълъг период на сушене и зреене, като в голяма степен ще зависи от характера на пасищната растителност.
            Традиционните методи на осоляване, сушене и зреене на шунката, практикувани в географския район, изискват използването на местна сол с произход от Salies de Béarn и със специални характеристики (богато съдържание на микроелементи, едри кристали и др.), които са особено подходящи за осоляването. Стритите на прах пиперки „Piment d’Espelette“, които се използват за покриване на вътрешната страна на бута, са особено подходящи поради сравнително слабата си лютивина.
            Вследствие на тези характеристики на суровината се получава шунка, която на свой ред се характеризира с междумускулна мас, създаваща мраморен ефект, който ѝ придава мазната и топяща се в устата консистенция.
            Климатът, намиращ се под влияние на океанското течение и характеризиращ се с повишено количество на валежите, добре разпределени през цялата година, както и с южния вятър тип „фьон“, допринася шунката да придобие специфичните си органолептични характеристики. Продължителното зреене (най-малко десет месеца), осъществявано в открити помещения под влияние на външния климат, характеризиращ се с променливи температури и влажност, свързани с природните цикли на климата, дава възможност за оптимално изразяване на потенциала на шунката, като влияе по-специално на ароматните и вкусовите ѝ качества.
            
               Препратка към публикуваната спецификация на продукта
            
            (член 6, параграф 1, втора алинея от настоящия регламент)
            https://www.inao.gouv.fr/fichier/PNOCDCJambonduKintoa2017QCOMUE.pdf